EkBass/fiwiki-20250220-pages-articles huggingface dataset:
Kim Yong-chun

Kim Yong-chun (; 4. maaliskuuta 1935 – 16. elokuuta 2018Euroopan unionin neuvosto: Neuvoston asetus Korean demokraattiseen kansantasavaltaan kohdistuvista rajoittavista toimenpiteistä annetun asetuksen (EY) N:o 329/2007 muuttamisesta'김정일의 오른팔' 김영춘 전 인민무력부장 사망...北, 국가장으로 장례 ) oli pohjoiskorealainen poliitikko ja varamarsalkka. Hän astui Korean demokraattisen kansantasavallan armeijan palvelukseen vuonna 1956 ja toimi sittemmin kansanarmeijan ministerinä.Global Post: North Korea appoints new defense minister ahead of contraversial rocket launch Lisäksi Kim on toiminut Kansallisen puolustusneuvoston varapuheenjohtajana ja Kim Jong-ilin ydinstrategian erikoisneuvonantajana. Kim valittiin Korkeimpaan kansanneuvostoon vuonna 1990, mutta hänet alennettiin samana vuonna prikaatin komentajaksi ja pakotettiin "vallankumoukselliseen koulutukseen". Hänet kuitenkin rehabilitoitiin ja ylennettiin vuonna 1992 kenraaliksi. Hänestä tuli Kansallisen puolustusneuvoston jäsen vuonna 1998, ja vuonna 2001 hän oli Kim Jong-ilin mukana tämän Shanghain-matkalla.GlobalSecurity.org: Kim, Yong-ch'un / Kim Young Chuon - Chief of the General Staff of the KPA (Vice Marshal) Vuonna 2009 Kim ylennettiin yhdeksi puolustusneuvoston kolmesta varapuheenjohtajasta, ja saman vuoden helmikuussa hän sai nimityksen kansanarmeijan ministeriksi (puolustusministeriksi). Hänen seuraajakseen ministerin tehtävissä nimitettiin vuonna 2012 Kim Jong-gak. == Lähteet == Luokka:Pohjoiskorealaiset poliitikot Luokka:Ministerit Luokka:Vuonna 1935 syntyneet Luokka:Vuonna 2018 kuolleet
Forsblom

Forsblom on seuraavien henkilöiden sukunimi: *Enzio Forsblom (1920–1996), suomalainen urkutaiteilija *Harry Forsblom (1943–2016), suomalainen kirjailija, kirjallisuuskriitikko ja kääntäjä *Karri Forsblom (s. 1998), suomalainen jääkiekkoilija *Manu Forsblom (1926–2002), suomalainen taidemaalari *Paavo Forsblom (1917–2001), suomalainen yrittäjä, yritysjohtaja ja liikenneneuvos *Ruben Forsblom (1931–2023), suomalainen maantiepyöräilijä *Rut Forsblom-Sandman (1912–1963), suomenruotsalainen kirjailija *Sabine Forsblom (s. 1961), suomenruotsalainen kirjailija *Saku Forsblom (s. 1997), suomalainen jääkiekkoilija *Veikko Forsblom (s. 1922), suomalainen jalka- ja jääpalloilija *Wilma Forsblom (s. 2003), suomalainen jalkapalloilija. ==Entisenä nimenä== *Kaarlo Koroma, vuoteen 1929 Forsblom, (1908–2000), taidemaalari, kuvataiteilija, professori ja majuri *Vladi Marmo, vuoteen 1935 Forsblom (1914–1969), professori ja Geologian tutkimuslaitoksen ylijohtaja, koripalloilija
Tito (jalkapalloilija)

Roberto Román Triguero eli Tito (s. 11. heinäkuuta 1985 Madrid, Madridin alue, Espanja) on espanjalainen jalkapalloilija, joka edustaa Espanjan La Ligassa pelaavaa Rayo Vallecanoa. Hän on pelipaikaltaan oikea laitapuolustaja. == Seurajoukkueura == Tito pelasi kaudella 2002–2003 Alcalássa kaksi Segunda División B:n ottelua. Seuraavalla kaudella hän sai enemmän vastuuta pelaten putoamiskarsinta mukaan lukien 36 ottelua, joissa teki yhden maalin. Kaudeksi 2004–2005 Tito siirtyi Mallorca B:hen, jossa pelasi 26 Segunda División B:n ottelua. Mallorca B putosi seuraavaksi kaudeksi Tercera Divisióniin. Kaudeksi 2006–2007 Tito siirtyi Segunda División B:n Alcorcóniin, jossa pelasi yhdeksän ottelua. Seuraavalla kaudella hän pelasi 32 ottelua tehden yhden maalin ja kaudella 2008–2009 nousukarsinta mukaan lukien 34 ottelua. Kaudeksi 2009–2010 Tito siirtyi Segunda Divisiónissa pelanneeseen Rayo Vallecanoon, jossa pelasi ensimmäisellä kaudellaan 17 ottelua tehden yhden maalin. Seuraavalla kaudella hän pelasi 10 ottelua ja teki jälleen yhden maalin, kun Rayo Vallecano nousi kauden päätteeksi Primera Divisióniin kaudeksi 2011–2012. Tito pelasi ensimmäisen ottelunsa Primera Divisiónissa 28. elokuuta 2011 Athletic Bilbaota vastaan. Ensimmäisen maalinsa hän teki 7. huhtikuuta 2012 Osasunan verkkoon ja se olikin hänen kautensa ainoa, kun otteluja kertyi 36. Tito pelasi Rayo Vallecanossa seitsemän kautta. Kesällä 2016 hän teki kaksivuotisen sopimuksen Granadan kanssa. Hän pelasi Granadassa vuoden 2017 tammikuulle asti, jolloin Granada lainasi hänet loppukaudeksi Leganésiin. Lainasopimuksessa oli osto- optio, jonka Leganés käytti ja maksoi Granadalle 600 tuhannen euron siirtokorvauksen. Leganésissa Tito pelasi vain kauden 2017-18, ja kaudeksi 2018-19 hän siirtyikin takaisin Rayo Vallecanoon. == Lähteet == * * * === Viitteet === Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt
Granberg

Granberg on muun muassa seuraavien henkilöiden sukunimi: *Beatrice Granberg (1916–2000), suomalainen numismaatikko ja taiteen keräilijä *Edvard Granberg (1823–1884), suomalainen apteekkari ja yritysjohtaja, yksi Walkiakoski -paperitehtaan perustajista *Emanuel Granberg (1754–1797), suomalainen taidemaalari, erityisesti kirkkomaalari *Ferdinand Granberg (1814–1877), suomalainen kauppias, teollisuusmies ja laivanvarustaja *Fredrik Granberg (s. 2000), ruotsalainen jääkiekkoilija *Hannu Granberg (s. 1990), suomalainen este-, keskimatkojen ja maastojuoksija *Harry Granberg (1928–1989), suomalainen Borgåbladetin päätoimittaja *Jakob Elias Granberg (1777–1855), suomalainen raati- ja valtiopäivämies *Jeanette Granberg Stjernström (1825–1857), ruotsalainen näytelmäkirjailija ja kääntäjä *Johan Granberg (s. 1944), suomalainen insinööri ja yritysjohtaja, teollisuusneuvos *John Granberg (1881–1941), suomalainen insinööri ja opettaja *Joonas Granberg (s. 1986), suomalainen golfammattilainen *Kustaa Perho (ent. Granberg, 1884–1944), suomalainen kirvesmies, piirisihteeri, päätoimittaja ja kansanedustaja (SDP) *Peder Waldemar Granberg (1864–1938), suomalainen lääkäri ja ylimääräinen professori *Petter Granberg (s. 1992), ruotsalainen jääkiekkoilija *Richard Granberg (1869–1939), suomalainen pankkimies ja filatelisti, Edvard Granbergin poika *Selma Granberg (1885–1933), suomenruotsalainen kirjailija ==Entisenä nimenä== *Anne-Marie Appelgren (o.s. Granberg 1903–1940), suomenruotsalainen kirjailija *Louise Stjernström (alk. Granberg, 1812–1907), ruotsalainen näyttelijä, kirjailija, kääntäjä ja teatteriohjaaja
Lucas Auer

Lucas Auer (s. 11. syyskuuta 1994 St. Johann in Tirol) on itävaltalainen moottoriurheilija. Hän on entisen F1-kuljettaja Gerhard Bergerin sisarenpoika. ==Ura== Auer aloitti uransa karting-sarjoissa. Vuonna 2010 Auer sijoittui toiseksi Saksan Junior Kart mestaruussarjassa. Vuonna 2011 Auer voitti JK Racing Asia Series-sarjan mestaruuden. Vuonna 2012 Auer sijoittui toiseksi Saksan F3-sarjassa. Hän kilpaili myös Toyota Racing Series ja Formula 3 Euroseries-sarjoissa samana vuonna. Vuonna 2013 Auer kilpaili Euroopan Formula 3 -sarjassa, missä hän voitti yhden kilpailun ja sijoittui sarjan neljänneksi. Vuonna 2014 Auer jatkoi Euroopan F3 -sarjassa. Hän saavutti kolme voittoa, yhden paalupaikan ja kaksi nopeinta kierrosta sijoittuen jälleen sarjan neljänneksi. Vuonna 2015 Auer siirtyi kilpailemaan DTM-sarjaan. ==Lähteet== ==Aiheesta muualla== *http://www.driverdb.com/drivers/lucas-auer/career/ Luokka:Itävaltalaiset autourheilijat Luokka:Vuonna 1994 syntyneet Luokka:DTM- kuljettajat Luokka:Elävät henkilöt
Brigitte Oertli

Brigitte Oertli (s. 10. kesäkuuta 1962 Egg, Zürichin kantoni) on sveitsiläinen alppihiihtäjä. Hän edusti seuratasolla Skiclub Eggiä. Oertli sijoittui Sarajevon olympialaisissa 1984 syöksylaskussa 12:nneksi. Bormion MM- kilpailuissa 1985 hän oli alppiyhdistetyssä neljäs, pujottelussa viides ja syöksylaskussa kahdeksas. Crans-Montanan MM-kilpailuissa 1987 hän sijoittui supersuurpujottelussa yhdeksänneksi, suurpujottelussa 11:nneksi ja yhdistetyssä 14:nneksi. Oertli saavutti Calgaryn olympialaisissa 1988 hopeaa sekä Marina Kiehlin voittamassa syöksylaskussa että Anita Wachterin voittamassa alppiyhdistetyssä. Vailin MM-kilpailuissa 1989 hän sai pronssia yhdistetyssä. Oertli voitti alppiyhdistetyn maailmancupin kausilla 1984–1985, 1986–1987, 1987–1988 ja 1988–1989 sekä sijoittui kolmanneksi 1989–1990 ja neljänneksi 1985–1986. Syöksylaskun maailmancupissa hän oli toinen kaudella 1987–1988, kolmas 1984–1985 ja neljäs 1985–1986 sekä pujottelun maailmancupissa viides 1985–1986 ja 1986–1987. Maailmancupin kokonaiskilpailussa hän sijoittui toiseksi kausilla 1984–1985 ja 1987–1988, kolmanneksi 1986–1987 ja viidenneksi 1985–1986. Hän voitti kaikkiaan yhdeksän maailmancupin osakilpailua, sijoittui 13 kertaa toiseksi ja yhdeksän kertaa kolmanneksi. == Maailmancupin osakilpailuvoitot == Päivä Paikka Laji 9\. joulukuuta 1984 Davos Alppiyhdistetty 11\. tammikuuta 1985 Bad Kleinkirchheim Alppiyhdistetty 11\. tammikuuta 1987 Mellau Alppiyhdistetty 13\. joulukuuta 1987 Leukerbad Alppiyhdistetty 18\. tammikuuta 1988 Saas Fee Pujottelu 24\. tammikuuta 1988 Bad Gastein Alppiyhdistetty 5\. maaliskuuta 1988 Aspen Syöksylasku 15\. tammikuuta 1989 Grindelwald Alppiyhdistetty 10\. joulukuuta 1989 Steamboat Springs Alppiyhdistetty == Lähteet == Luokka:Sveitsiläiset alppihiihtäjät Luokka:Sveitsiläiset olympiamitalistit Luokka:Vuonna 1962 syntyneet Luokka:Elävät henkilöt
Brownin piirikunta

Brownin piirikunta on usean yhdysvaltalaisen piirikunnan nimi: * Brownin piirikunta, Etelä-Dakota * Brownin piirikunta, Illinois * Brownin piirikunta, Indiana * Brownin piirikunta, Kansas * Brownin piirikunta, Minnesota * Brownin piirikunta, Nebraska * Brownin piirikunta, Ohio * Brownin piirikunta, Texas * Brownin piirikunta, Wisconsin
Grannas

Grannas on muun muassa seuraavien henkilöiden sukunimi: *Einar Grannas (1898–1957), suomalainen jalkapalloilija *Emil Grannas (1894–1917), suomalainen jääkäri *Ivar Grannas (1895–1955), suomalainen jalkapalloilija *Mikael Grannas (s. 1967), Sipoon kunnanjohtaja *Rainer Grannas (s. 1942), jääkiekkovaikuttaja ja jääkiekkotuomari
Ceremony

Ceremony voi tarkoittaa ainakin seuraavia: * Satuhäät (engl. Ceremony), elokuva vuodelta 2010 * Ceremony, The Cult -yhtyeen albumi vuodelta 1991 * Ceremony: Remixes & Rarities, Santanan kokoelma-albumi vuodelta 2003.
Lam Adesina

Alhaji Lamidi Ona-Olapo Adesina (20. tammikuuta 1939 – 11. marraskuuta 2012) oli nigerialainen poliitikko. Hän istui Nigerian edustajainhuoneessa ja tuli vuonna 1999 valituksi Oyon osavaltion kuvernööriksi Alliance for Democracy -puolueesta.The Will: Former Oyo Governor Lam Adesina Dead Hän oli kuvernöörinä vuoteen 2003, jolloin hänen seuraajakseen valittiin Rasheed Ladoja.Biafra Nigeria World: Their Excellencies,What next? Adesina toimi lisäksi muun muassa koulun rehtorina. Hän sairasti diabetesta ennen kuin hän kuoli 73-vuotiaana sairaalassa Lagosin saarella. Adesina opiskeli Nigerian yliopistossa, Nsukkassa ja myöhemmin Ibadanin yliopistossa.Nigerian Entertainment Today: Lam Adesina dies at 73, to be buried today == Lähteet == Luokka:Nigerialaiset poliitikot Luokka:Vuonna 1939 syntyneet Luokka:Vuonna 2012 kuolleet
Iljinsko-Podomskoje

Iljinsko-Podomskoje () on Viledin kunnallispiirin keskuksena toimiva kylä Venäjän Arkangelin alueen kaakkoisnurkassa. Kylä sijaitsee Vienanjoen eteläisen sivujoen Viledin oikeanpuoleisella eli itäisellä rannalla. Lähin rautatieasema (Viled) sijaitsee samassa piirissä, maanteitse noin 40 kilometriä luoteeseen Iljinsko-Podomskojesta. Lähimmät kaupungit ovat länsiluoteessa sijaitsevat Korjažma (maanteitse noin 65 km) ja Kotlas (noin 95 km). Iljinsko-Podomskojen kylässä asui vuoden 2010 väestönlaskennan mukaan 3 682 henkeä. Koko Viledin piirissä asukkaita oli 11 158. ==Lähteet== Luokka:Arkangelin alueen kylät ja taajamat
Liisa Savijarvi

Liisa Savijarvi (s. 29. joulukuuta 1963 Bracebridge, Ontario) on kanadalainen entinen alppihiihtäjä. Hän edusti Blue Mountain -seuraa. Savijarvi sijoittui Sarajevon olympialaisissa 1984 suurpujottelussa yhdeksänneksi ja syöksylaskussa 18:nneksi. Bormion MM-kilpailuissa 1985 hän oli suurpujottelussa kymmenes. Savijarvi sijoittui supersuurpujottelun maailmancupissa toiseksi kaudella 1985–1986. Hän oli samalla kaudella viides syöksylaskun maailmancupissa ja kahdestoista maailmancupin kokonaiskilpailussa. Hän voitti yhden maailmancupin osakilpailun, oli kerran toinen ja kaksi kertaa kolmas. == Palkintosijat maailmancupin osakilpailuissa == Päivä Kilpailupaikka Laji Sijoitus 29\. tammikuuta 1984 Serre Chevalier alppiyhdistetty 3. 10\. tammikuuta 1986 Bad Gastein syöksylasku 2. 2\. maaliskuuta 1986 Furano supersuurpujottelu 1. 16\. maaliskuuta 1986 Vail supersuurpujottelu 3. == Lähteet == Luokka:Kanadalaiset alppihiihtäjät Luokka:Kanadansuomalaiset henkilöt Luokka:Vuonna 1963 syntyneet Luokka:Elävät henkilöt
The Pineapple Thief

The Pineapple Thief on englantilainen progressiivista rockia soittava yhtye, jonka kotipaikka on Somerset. Yhtyeen keulakuvana toimii laulaja-kitaristi Bruce Soord. Yhtye on julkaissut vuoteen 2018 mennessä yksitoista studioalbumia. Yhtyeen uusin albumi Dissolution julkaistaan 31.8.2018. == Historia == === Varhaiset vuodet === Yhtyeen perustajajäsen, Bruce Soord, perusti yhtyeen vuonna 1999. Yhtyeen debyyttialbumi Abducting the Unicorn julkaistiin Cyclops Recordsin kautta. Albumi toi yhtyeelle pienen mutta lojaalin faniryhmän. Soord palasi äänitysstudioon toisen albumin merkeissä, jonka nimi oli 137. Tämän albumin äänitysten aikana moni suuri levy-yhtiö kiinnostui yhtyeestä, joka aiheutti viivästymistä albumin julkaisussa, ja albumi julkaistiinkin yli kaksi vuotta debyyttialbumin jälkeen. Kolmantena julkaistu levy Variations on a Dream antoi kuitenkin sen avun yhtyeelle, mitä se tarvitsi. Albumi levisi ympäri maailmaa, jonka seurauksena yhtye oli yhdenmukaisesti menestynein yhtye levy-yhtiöllään, Cyclops Recordsilla. === Kscopen aikakausi === Toukokuussa 2008 yhtye julkaisi albuminsa Tightly Unwound Kscopen kautta. Elokuussa 2016 yhtye julkaisi albuminsa Your Wilderness, jolla rumpuja soittaa Porcupine Treessa vaikuttanut Gavin Harrison. Yhteistyö sai jatkoa, ja Harrison palaa soittamaan rumpuja yhtyeen uudella elokuussa 2018 julkaistavalla Dissolution albumilla. == Jäsenet == === Nykyiset jäsenet === * Bruce Soord – laulu, kitara (1999–) * Jon Sykes – basso (2002–) * Steve Kitch – koskettimet (2005–) * Gavin Harrison – rummut (2016–) * Darran Charles – kitara (2016–) === Entiset jäsenet === * Keith Harrison – rummut (2002–2013) * Wayne Higgins – kitara (2002–2008) * Matt O'Leary – koskettimet (2002–2005) * Dan Osborne – rummut (2013–2016) == Diskografia == === Studioalbumit === * * * * * * * * * * * *Dissolution (2018) *Versions of the Truth (2020) *Give It Back (2022) *It Leads to This (2024) == Lähteet == Luokka:Brittiläiset progressiivisen rockin yhtyeet
Ilmar Reepalu

Ilmar Reepalu (s. 1943 Nõva) on virolaissyntyinen ruotsalainen sosiaalidemokraattisen puolueen poliitikko, joka on toiminut Malmön pormestarina vuodesta 1994. Hän pakeni perheineen miehitetystä maastaan vuonna 1944 ja toimi jo teini-ikäisenä Ruotsin sosiaalidemokraateissa. Hän opiskeli Chalmersin teknillisessä korkeakoulussa ja on työskennellyt Göteborgissa kestävään kaupunkisuunnitteluun erikoistuneena arkkitehtina. Reepalu oli vuonna 2010 ehdolla World Mayor Prizen saajaksi.European Commission: Ilmar Reepalu CVCity Mayors: Ilmar Reepalu Reepalu on saanut osakseen syytöksiä juutalaisyhteisöltä; Malmön juutalaiset ovat syyttäneet heihin kohdistuneiden viharikosten kasvusta paitsi muslimeja ja uusnatseja, myös Reepalua, joka on syytösten mukaan laiminlyönyt juutalaisten suojelun. Pormestari on sanonut, että se, mikä vaikuttaa antisemitismiltä, olisi ymmärrettävää seurausta Israelin harjoittamasta politiikasta.The Telegraph: Jews leave Swedish city after sharp rise in anti-Semitic hate crimes == Lähteet == Luokka:Ruotsin sosiaalidemokraattisen työväenpuolueen poliitikot Luokka:Pormestarit Luokka:Malmön kunta Luokka:Ruotsin virolaiset Luokka:Vuonna 1943 syntyneet Luokka:Elävät henkilöt
Pomakit

Pomakit ovat etninen ryhmä pääasiassa Bulgariassa, Kreikassa ja Turkissa. Pomakit ovat slaaveja ja he puhuvat bulgarian kielen murretta. Selkeimmin heitä erottaa bulgarialaisista islaminusko. == Asuinalue ja lukumäärä == Pomakkien asuinalue keskittyy Rodopivuorille Bulgarian kaakkoisosaan ja Kreikan Pohjois-Traakiaan. Huomattavia määriä pomakkeja asuu myös Turkissa, sekä pienemmissä määrin Romaniassa, Pohjois-Makedoniassa ja Albaniassa. Bulgariassa pomakkeja ei tunnusteta erilliseksi etniseksi ryhmäksi ja arviot heidän määrästään maassa vaihtelevat 130 000:sta 250 000:een. Kreikassa heitä asuu noin 30 000 ja Turkissa pomakkeja ja heistä polveutuvia on jopa neljännesmiljoona. Pohjois-Makedoniassa asuvat torbeshit luokitellaan joskus kuuluviksi pomakkeihin. == Historia == Poliittisten syiden takia bulgarialaiset, kreikkalaiset ja turkkilaiset ovat esittäneet hyvin erilaisia teorioita pomakkien alkuperästä. Slaavilaisia kieliä puhuneiden joukkokääntymisiä islaminuskoon tapahtui Rhodopivuorten alueella 1400-luvulta 1600-luulle saakka alueen ollessa Ottomaanien valtakunnan alaisuudessa. Etenkin bulgarialaisten historioitsijoiden mielestä kyseessä oli pakkokäännytys, mutta aikalaislähteet asiasta ovat epäselviä. Kääntyminen islamiin saattoi olla vapaaehtoistakin esimerkiksi siksi, että muihin kuin islaminuskoisiin sovellettiin korkeampaa verotusta ja yhteiskunnallisia rajoituksia. Toisaalta Ottomaanien valtakunnan etu oli alueen asukkaiden käännyttäminen alueen strategisen sijainnin takia lähellä Istanbulia ja Salonikia. Kreikassa on esitetty väitteitä siitä, että pomakit olisivat kreikkalaisia tai kreikkalaistuneita traakialaisia, jotka olisivat sittemmin slaavilaistuneet ja kääntyneet islaminuskoon. Turkkilaiset ovat puolestaan väittäneet pomakkien polveutuvan kumaaneista, arabeista tai turkkilaisista. Pomakkeja palveli ottomaanien armeijassa ja heitä osallistui esimerkiksi vuoden 1876 kansannousun kukistamiseen Bulgariassa. Vuosina 1877–1878 käydyn Turkin sodan jälkeen pomakit kapinoivat Bulgariaa ja ottomaanien sulttaania vastaan perustaen lyhytikäisen autonomisen alueen. Balkanin sodat 1912–1913 johtivat pomakkien alueiden jakoon Kreikan ja Bulgarian välillä. Molemmissa maissa pomakit joutuivat sittemmin sulauttamiskampanjoiden kohteeksi. Bulgariassa ajatuksella islamista ainoana bulgarialaisista pomakkeja erottavana tekijänä oli jonkin verran kannatusta myös pomakkiyhteisön sisällä. Kommunistien valtakaudella Bulgariassa monet pomakit muuttivat Turkkiin. Kommunistisen järjestelmän kaaduttua pomakkeihin ei ole suhtauduttu Bulgariassa yhtä vihamielisesti kuin ennen. == Lähteet == == Aiheesta muualla == Luokka:Bulgarian etniset ryhmät Luokka:Kreikan etniset ryhmät Luokka:Turkin etniset ryhmät
Jalopuumetsikkö

thumb|Järeitä metsälehmuksia osana jalopuumetsikköä Hyyppärän harjualueen Natura 2000 -alueella Somerolla. Jalopuumetsikkö on yksi Suomen luonnonsuojelulaissa määritellyistä suojeltavista luontotyypeistä. Luontotyypin kriteerien täyttymiseksi jaloja lehtipuita sisältävän jalopuumetsikön tulee olla luontaisesti syntynyt, ja paikalla tulee kasvaa 130 cm korkeudelta tyvestä mitattuna halkaisijaltaan yli 7 cm:n paksuisia runkoja vähintään 20 kappaletta hehtaarilla (tammen kyseessä olleen halkaisijan on oltava vähintään 20 cm). ==Lähteet== ==Aiheesta muualla== * Luokka:Suojeltavat luontotyypit Luokka:Lehto Luokka:Metsätalous Luokka:Puut
Amerikanpaimenkoira

Amerikanpaimenkoira (Pastor americano) on pohjois- ja eteläamerikkalainen koirarotu. Se on erittäin harvinainen, koska kanta on nykyisin hyvin pienikokoinen ja vain murto-osa nykyisistä yksilöistä on puhdasrotuisia. ==Ulkomuoto== Amerikanpaimenkoira muistuttaa rakenteeltaan ja ulkomuodoltaan valkoistapaimenkoiraa, joskin eroaa tästä väritykseltään: se on tumman kahvinruskea ja sillä on päässä, selässä ja hännän päälimmäisellä puolella mustat merkit. Raajat ovat väriltään vaaleammat eli hiekanruskeat. Sillä on samanlaiset beiget merkit silmien ympärillä kuin Ecuadorin silmälasikarhulla. ==Luonne ja käyttäytyminen== Amerikanpaimenkoira on erittäin älykäs, reviiritietoinen ja puolustusviettinen. Se on erinomainen, uskollinen vahtikoira, joka on erittäin kiintynyt perheeseensä ja erityisesti lapsiin. Se ei koskaan unohda perhettään ja suojelee sitä kodin sisä- ja ulkopuolella: sen suojeluvietti on niin voimakas, ettei sitä suositella ulkoilutettavaksi ostoskeskusten tai vilkkaiden asuinkortteleiden lähellä. Tarkan hajuaistinsa vuoksi sitä on käytetty lisäksi armeijan tehtäviin ja metsästykseen. Erittäin energisenä koirana se tarvitsee paljon liikuntaa, ja sen tulee päästä juoksemaan vapaana aidatulla alueella kuten puistossa vähintään kerran viikossa. Se on kotioloissa yleensä hyvin siisti ja rauhallinen, eikä se juurikaan sotke tai tuhoa paikkoja. ==Alkuperä== Rotu on kotoisin Etelä- Amerikan Andeilta ja Pohjois-Amerikan korkeista vuoristoista, ja se polveutuu leireiltä paenneista villiintyneistä koirista ja harmaasudesta. Ensimmäisen havainnon siitä tekivät vuonna 1890 Ecuadorin Andeilla amerikkalaiset vuorikiipeilijät, jotka kiinnittivät huomiota sen karvapeitteen yhtäläisyyteen valkoisenpaimenkoiran kanssa. He ottivat sen edustajia mukaansa kotimaahansa, jossa he kohtasivat toisen, tummempivärisen mutta erittäin samankaltaisen muunnoksen. He päättelivät molempien kuuluvan käytännössä samaan rotuun, jonka yksi erityispiirteistä on se, että pennut selviytyvät alhaisissa lämpötiloissa karvapeitteensä ansiosta, joka alkaa 3 vuoden iästä lähtien harventua merkittävästi. Luokka:FCI:n ulkopuoliset rodut Luokka:Paimenkoirat Luokka:Yhdysvaltalaiset koirarodut Luokka:Eteläamerikkalaiset koirarodut
Tony MacAlpine

Tony MacAlpine (s. 29. elokuuta 1960 Springfield, Yhdysvallat) on yhdysvaltalainen kitaristi. Hänet tunnetaan erityisesti instrumentaalimuusikkona, jonka tyylilajit vaihtelevat heavy metalista fuusiojazziin. MacAlpine aloitti pianonsoiton jo viisivuotiaana. Kitaraa hän alkoi soittaa 12-vuotiaana. MacAlpine opiskeli klassista musiikkia konservatoriossa kotikaupungissaan Springfieldissä ja jatkoi myöhemmin musiikkiopintojaan Hartfordin yliopistossa. Ensimmäisen sooloalbuminsa Edge of Insanity MacAlpine julkaisi vuonna 1985. Hänen soolotuotantonsa käsittää yhteensä 11 studioalbumia sekä yhden live-albumin ja kokoelmalevyn. Tyylilajiltaan ne luokitellaan nykyään lähinnä neoklassiseksi metalliksi. Soolotuotantonsa lisäksi MacAlpine on soittanut useissa eri yhtyeissä ja projekteissa. Tunnetuimpia niistä ovat heavy rockin superyhtye M.A.R.S., progressiivista metallia esittänyt Planet X sekä fuusiojazz-yhtye CAB. 2000-luvulla hän on ollut mukana myös Joe Satrianin ja Steve Vain G3-kiertueilla sekä Yngwie Malmsteenin ex-laulajan Marc Boalsin Ring of Fire -kokoonpanossa. ==Diskografia== ;Sooloalbumit * * * * * * * * * * * * * * ;M.A.R.S. * ;Planet X * * * ;CAB * * * * ;Ring of Fire * * * ;Seven the Hardway * ==Lähteet== *Tony MacAlpinen kotisivut Luokka:Yhdysvaltalaiset kitaristit Luokka:Yhdysvaltalaiset jazzkitaristit Luokka:Vuonna 1960 syntyneet Luokka:Elävät henkilöt
Araninpaimenkoira

Araninpaimenkoira (katalaaniksi gos d'atura aranès, oksitaaniksi can aranés tath bestiar, espanjaksi pastor aranés) on hyvin harvinainen espanjalainen koirarotu. == Ulkomuoto == Araninpaimenkoira muistuttaa kooltaan ja rakenteeltaan melko paljon katalonianpaimenkoiraa, mutta on kuitenkin tyypiltään epäyhtenäinen sillä paikalliset paimenet välittävät enemmän työskentelyominaisuuksista kuin ulkonäöstä.Gómez-Toldrà, S. (1991). Suuri koirakirja Vol 1: s. 177. Helsinki: Tammi. Tunnusomaisimmat piirteet ovat kirkkaat silmät ja luonnontöpö häntä. Liikkuvaiset korvat ovat useimmiten riippuvat, mutta voivat toisinaan olla myös luonnostaan pystyt. Kirsu on riippukorvaisilla yksilöillä musta ja pystykorvaisilla ruskea. Karvapeite on hieman lyhyempi kuin katalonianpaimenkoiralla ja laadultaan joko laineikas tai kihara. Väritys vaihtelee, mutta on useimmiten vaalea (fawn), tummasävyinen kanelinpunainen tai harmaa. Raajoissa voi esiintyä pääväristä poikkeavat merkit, jotka eivät kuitenkaan saa olla valkoiset. Urokset ovat vähintään 53 cm (ihanne 58 cm) ja nartut vähintään 50 cm (ihanne 55 cm) korkeita. == Luonne ja käyttäytyminen == Araninpaimenkoira on älykäs ja eloisa. Sillä on erinomainen kyky ohjata ja vartioida lampaita. Se sopeutuu kaikenlaisiin ankariin ilmastoihin ja olosuhteisiin, ja sillä on erittäin hyvä kylmänsietokyky. == Alkuperä == Rotu on kotoisin Val d’Aran-laaksosta Kataloniasta, jossa se on elänyt jo vuosisatojen ajan täysin eristyksissä muiden rotujen vaikutteilta. Se polveutuu todennäköisesti pitkäkarvaisesta pyreneittenpaimenkoirasta. Aranilaisten maanviljelijöiden mukaan aiemmin oli olemassa myös lyhytkarvainen, pienikokoisempi muunnos, joka oli nykyistä rotua helpommin koulutettava. == Lähteet == * Còts, P. Evolucion deth Bestiar e er Amontanhatge ena Val d'Aran pendent era Darrèra Decada. IBIX: Annals del Centre d'Estudis Comarcals del Ripollès, 2000–2001. 247–278. * Parés i Casanova, Pere-Miquel; Francesch i Vidal, Amadeu; Jordana i Vidal, Jordi; Such i Martí, Xavier. Catalans de pèl i ploma. Races domèstiques autòctones de Catalunya. Lynx Edicions: Bellaterra, 2006. 60-61. ISBN 84-96553-02-7. === Viitteet === Luokka:Espanjalaiset koirarodut Luokka:FCI:n ulkopuoliset rodut Luokka:Paimenkoirat
Menorcanpodenco

Menorcanpodenco (Ca de conills menorquí) on espanjalainen koirarotu, joka on kotoisin Baleaareilta. == Ulkomuoto == Menorcanpodenco näyttää maatiaismaiselta ja sen koko vaihtelee normaalisti keskikokoisesta pieneen, mutta myös kookkaita yksilöitä esiintyy. Pää on leveä ja kuono suora. Silmät ovat pienet ja vinoasentoiset. Ne ovat väriltään yleensä vaaleat, paitsi mustilla yksilöillä, joilla ne ovat mustat. Korvat ovat suuret, matalalle kiinnittyneet ja liikkuvat. Levossa ne ovat taaksekääntyneet, mutta suuntautuvat eteenpäin koiran keskittyessä johonkin. Huulet ovat ohuet ja vaaleanpunaiset ja purenta leikkaava.Característiques principals Runko on pitkänomainen ja korkeuttaan pidempi, mikä pätee erityisesti pienikokoisiin yksilöihin. Selkä on suora ja voimakas, lantio leveä ja kylkiluut litteät. Raajat ovat keskikokoisilla yksilöillä pitkät ja voimakkaat ja pienillä lyhyet ja usein epätasaiset suhteessa runkoon. Käpälät ovat lähes jäniksenkäpälät ja kynnet voimakkaat ja vaaleat. Häntä on paksu ja kohtuullisen pitkä. Karvapeite on tiheä ja 2–5 cm pitkä. Yleisin väritys on punainen valkoisin merkein (67 % populaatiosta), toiseksi yleisin ruskea tan-merkein (14 % populaatiosta) ja kolmanneksi yleisin yksivärinen punainen (10 % populaatiosta).PRAIB Harvinaisin väritys on musta, joko valkoisin merkein tai ilman. == Luonne ja käyttäytyminen == Menorcanpodenco on ketterä, nopea ja taitava kaniinin metsästäjä, minkä vuoksi saaren metsästäjät pitävät sitä suuressa arvossa. == Alkuperä == Menorcanpodenco on erittäin vanha menorcalainen metsästyskoira. Se kuuluu muiden podencojen ohella Välimeren jäniskoirien ryhmään, joka polveutuu muinaisesta egyptinmetsästyskoirasta ja jonka vanhin nykyisin elossa oleva kantarotu lienee kreetankoira. Sitä on käytetty kotisaarellaan villikaniinin metsästykseen jo hyvin kauan, ja ennen se oli hyvin runsaslukuinen. Se on alkanut risteytyä muiden rotujen kanssa, mikä lisää populaation sisäistä muuntelua ja laajentaa geenipoolia. Tämä on kuitenkin myös vähentänyt merkittävästi puhdasrotuisten yksilöiden määrää ja tehnyt niistä harvinaisia.Dades generals del ca de conills == Lähteet == === Viitteet === == Aiheesta muualla == * Kuvia * Ca de conills de Menorca. Conselleria d'Agricultura i Pesca de les Illes Balears * Ca de conills. Patronat per a la recuperació i defensa de les races autòctones de les Illes Balears (PRAIB) Luokka:Baleaarien koirarodut Luokka:FCI:n ulkopuoliset rodut Luokka:Podencot
Papuankanahaukka

Papuankanahaukka (Erythrotriorchis buergersi) on australaasiankanahaukkojen sukuun kuuluva huonosti tunnettu lintu. Sitä tavataan Uudessa-Guineassa. Siitä tiedetään vain muutama havainto, ei kuitenkaan lainkaan viimeisten kymmenen vuoden ajalta, ja vain Uudesta-Guineasta ja lisäksi yksi havainto Papuasta Fojavuorilta. Sen elinpaikat eivät sovellu metsänhakkuulle, mutta metsät ovat vähenemässä. Papuankanahaukkaa ei metsästetä. Sen elinpiiriä on trooppinen vuoristometsä 450–1 580 metrin korkeudessa. Birdlife.org viitattu 13.11.2012 ==Lähteet== Luokka:Australaasiankanahaukat
Even Flow

"Even Flow" on grungerock-yhtye Pearl Jamin toinen single vuoden 1991 debyyttialbumilta, Ten. Kappaleen korkein sijoitus Billboardin Hot Mainstream Rock Tracks -listalla julkaisuvuotenaan oli kolme. Kappale löytyy myös Pearl Jamin kokoelmalevytä, Rearviewmirror: Greatest Hits 1991-2003. Kappaleen ovat kirjoittaneet laulaja-lauluntekijä Eddie Vedder, ja yhtyeen rytmikitaristi, Stone Gossard, ja se kertoo kodittoman miehen elämästä kadulla. Kappaleen tavaramerkki on sen helposti tunnistettava funkmainen riffi, jonka sävelsivät yhtyeen kitaristit, Gossard, ja Mike McCready. Luokka:Vuoden 1992 kappaleet Luokka:Pearl Jamin kappaleet Luokka:Protestilaulut
Lešukonskoje

Lešukonskoje () on Lešukonskojen kunnallispiirin keskuksena toimiva kylä Venäjän Arkangelin alueen koillisosassa. Kylä sijaitsee Mezenjoen sivuhaaran Vaškajoen läntisellä eli vasemmalla rannalla lähellä kohtaa, jossa Vaškajoki liittyy päävirtaan. Alueen pääkaupunki Arkangeli on linnuntietä noin 250 kilometrin päässä lännessä, mutta kulkuyhteydet sinne ovat huonot. Lešukonskojen kylän lähistöllä on ympäristöstään erillinen pala maantietä Mezenjoen lounaispuolella. Mezenin toiselle puolelle ja kauemmas johtavan maantielle pääsee lautalla Mezenin vastarannalta Smolenetsista. Suora ympärivuotinen maantietieyhteys länteen kuitenkin puuttuu; eteläkaakkoon vievä, Komin tasavallan kautta kulkeva maantie on osin päällystämätön ja pitkä. Kylässä on jokisatama; lyhyempi yhteys alukeskukseen on kesäkaudella vesitse pienen Mezenin rannikkokaupungin kautta, jonne pääsee vastarannalta maanteitse. Lešukonskojen länsireunalla sijaitsee lentokenttä, josta on yhteyslentoja Arkangeliin. Lešukonskojen kylässä asui vuoden 2010 väestönlaskennan mukaan 4 406 henkeä. Koko Lešukonskojen piirissä asukkaita oli 7 158. ==Lähteet== Luokka:Arkangelin alueen kylät ja taajamat
Alalian meritaistelu

Alalian meritaistelu oli kreikkalaisten taistelu yhdistynyttä etruskien ja puunilaisten laivastoa vastaan vuonna 535 eaa. Kreikan laivasto koostui 60 kolmisoudusta, ja vastapuolella oli 120 laivaa. Etruskien ja Karthagon liitto oli ainutlaatuinen ja sen tarkoitus oli kreikkalaisten vaikutusvallan vähentäminen. Historioitsija Herodotos on kirjannut sodan tapahtumat teoksiinsa. Taistelu päättyi kreikkalaisten tappioon, mutta sitä seuranneet taistelut he voittivat. Tämän jälkeen Kreikka saattoi perustaa siirtokuntia läntiselle Välimerelle. Korsika oli kreikkalaisten, mutta Sardinia säilyi Karthagon omistuksessa. Karthago aloitti laajan merirosvouksen, joka oli suunnattu Kreikkaa vastaan. == Lähteet == * The Mysterious Etruscans Luokka:Antiikin Kreikan sotahistoria Luokka:Etruskit Luokka:Karthago Luokka:Korsikan historia Luokka:Meritaistelut
Nimike

Nimike, item, on systemaattinen ja standardi tapa identifioida, koodata ja nimetä fyysinen tuote, tuotteen osa tai komponentti, materiaali tai palvelu. Nimikkeeksi laskettava kokonaisuus riippuu kunkin yrityksen, yhteisön tai muun tahon, esimerkiksi armeijan, toimintatavoista. Mukaan voidaan lukea edellä mainittujen lisäksi muun muassa tarvikkeet, lomakkeet, pakkaukset, asennustarvikkeet, muotit, kiinnittimet ja sulautetut ohjelmistot. Myös tuotantokäytössä olevat tietokoneet ja työstökoneiden NC-ohjelmat nimikoidaan usein. Tuotetiedonhallinta ja sen kehittäminen perustuu pitkälti hyvin rakennetun ja hallitun nimikkeistön (items) varaan. Tehokkaan tuotetiedonhallinnan kannalta on olennaista, että nimikkeistö on yhtenäinen, yrityksen oman tai vaihtoehtoisesti jonkun laajemman standardin mukainen, ja että nimikkeistön rakenne ryhmittelee nimikkeet eri luokkiin ja alaluokkiin tarkoituksenmukaisella tavalla.Sääksvuori, Immonen: "Tuotetiedonhallinta - PDM", Talentum Media Oy, 2002, sivu 19 Nimikkeistöä hallitaan pääasiassa tuotetiedonhallintajärjestelmässä, mutta nimikkeitä tarvitaan myös toiminnanohjauksessa, CAD-järjestelmissä sekä jälkimarkkinoinnin järjestelmissä. Tämän vuoksi hyvin rakennettu ja hallittu nimikkeistö toimii perustana tehokkaalle jälkimarkkinoinnille, valmistus- ja suunnitteluverkoston väliselle kommunikaatiolle sekä tarjoomanhallinnalle. Nimike[http://www.youtube.com/watch?v=wpXCNxCPymo voidaan kuvataan kolmella elementillä: Yksilöivä tunniste, ominaisuudet ja rakenne. Nimikkeellä on aina nimikekoodi ja lisäksi tietty luokittelu, kuvaukset, ominaisuudet/attribuutit sekä relaatiot muihin nimikkeisiin ja objekteihin. Esimerkiksi yläluokka kynä voi sisältää alaluokan kuulakärkikynä. Kaupallisten nimikkeiden osalta puhutaan usein myös "tuotteista" ja "tuoteryhmistä". Yksittäiset kuulakärkikynät erottaa toisistaan ominaisuuksien (esim. kärjen tyyppi, mustesäiliön koko) ja nimikekoodin perusteella. Suosituksena on, että nimikekuvaukset muodostuisivat automaattisesti ominaisuuksien-/ attribuuttien perusteella. Näin nimikekuvauksista saataisiin globaalisti ymmärrettäviä ja helpommin käsiteltäviä. On myös hyvä hahmottaa, että nimikkeellä on usein myös rakenne, eli se rakentuu toisista nimikkeistä. Rakenne voi olla monitasoinen, sillä rakenteen nimikkeillä saattaa itselläänkin olla rakenne (esim. traktori -> moottori -> sylinteri). ==Lähteet== Luokka:Standardit Luokka:Tiedonhallinta
James Pond 2

James Pond 2: Codename: RoboCod, (myös nimellä Super James Pond ja lyhyesti RoboCod), on vuonna julkaistu tasohyppelypeli. Peli on osa James Pond -sarjaa. Se julkaistiin alun perin Amigalle, Atari ST:lle ja Sega Mega Drivelle. Nykyään se on muun muassa ladattavissa PlayStation Networkissa. Peli on suoraviivaisempi tasohyppely kuin edeltäjänsä. Agenttikala James Pond on oppinut kävelemään evillään. Hän voi metallihaarniskansa avulla venyä ylöspäin loputtomiin ja osittain suojautua vihollisilta kilven alle. Pond voi myös roikkua ja liikkua sivusuunnassa katossa. == Vastaanotto == Brittiläinen lehti ACE antoi pelin Amiga-versiolle pisteitä 938/1000. Amiga Format -lehti antoi pelille arvosanaksi 91% arvostelussaan. Mega-lehti puolestaan listasi sen sijalle 20 luetellessaan parhaita Mega Drive -pelejä. == Lähteet == == Aiheesta muualla == * Luokka:Vuoden 1991 videopelit Luokka:Tasohyppelyt Luokka:Sega Mega Drive -pelit Luokka:Amiga-pelit Luokka:Amiga CD32 -pelit Luokka:Atari ST -pelit
Julkinen monopoli

Julkinen monopoli eli lakisääteinen monopoli eli oikeudellinen monopoli on yritys tai muu toimija, jolle on lailla annettu monopoliasema eli muita yrityksiä on kielletty toimimasta alalla. Tyypillisesti lakisääteinen monopoli on valtionyhtiö kuten Alko tai Veikkaus Oy, mutta toisinaan valtiot monopolisoivat tehtäviä muille valtion elimille tai yksityisille yrityksille esimerkiksi patentein tai lisenssein. Merkantilismille yksityiset lakisääteiset monopolit olivat tunnuspiirre. Julkinen monopoli -termillä saatetaan myös tarkoittaa ainoastaan julkisen sektorin hallinnoimia lakisääteisiä monopoleja. == Lakisääteisen monopolin motiiveja == Lakisääteisiä monopoleja käytetään joskus rahan keräämiseen valtiolle, mutta saman voi tehdä myös alaa verottamalla. Rahapelimonopoleja on perusteltu peliriippuvuuden ehkäisemisellä, mutta esimerkiksi Britanniassa rahapelimonopoleista on luovuttu, ja silti peliriippuvuus näyttää olevan siellä vähäisempää. Toisinaan ajatellaan, että jos jollain alalla vallitsee luonnollinen monopoli, sellaisen on parempi olla valtion tai kunnan hallussa kuin yksityisen. Yleisesti katsotaan, että poliisitoimen tulee mm. turvallisuussyistä olla valtion monopoli. == Lakisääteisen monopolin haittoja == Lakisääteisen monopolin ylläpitäminen voi aiheuttaa yhteiskunnallisia kustannuksia, kun lakisääteisen monopolin omaava yritys joutuu puolustamaan monopoliaan turhin kustannuksin viestinnällä ja voimakkaalla suoralla vaikuttamisella päättäjiin. Tällaisesta kokonaistaloutta vahingoittavasta hyödyntavoittelusta käytetään nimitystä välistäveto.Suomen rahapelimarkkinat, Kuuluvainen, Arto; Koponen, Aki; Oikarinen, Elias; Ranki, Antti; Ryömä, Arto; Laihinen, Pasi; Lehtonen, Annina, Turun yliopiston kauppakorkeakoulun CCR Tutkimuspalvelut E2/2012 (2012-11-08). Sivut 45-48 ja 50, 55-58. Tavalliset monopolit joutuvat reagoimaan potentiaalisiin kilpailijoihin parantamalla toimintaansa, mutta lakisääteiset monopolit yrittävät estää kilpailua lainsäädännön kautta. Lisäksi koituu samoja haittoja kuin usein muistakin monopoleista: allokatiivista tehottomuutta, tuotannollista tehottomuutta ja dynaamista tehottomuutta; mm. monopoliyrityksen toiminta, innovointi ja kustannustehokkuuden parantaminen jäävät heikommiksi.Suomen rahapelimarkkinat, Kuuluvainen, Arto; Koponen, Aki; Oikarinen, Elias; Ranki, Antti; Ryömä, Arto; Laihinen, Pasi; Lehtonen, Annina, Turun yliopiston kauppakorkeakoulun CCR Tutkimuspalvelut E2/2012 (2012-11-08). Sivut 45-48 ja 50, 55-58. == Katso myös == *Monopoli *Merkantilismi *Toimilupa *Valtion monopoli ==Lähteet== Luokka:Mikrotaloustiede
M.A.R.S.

M.A.R.S. (MacAlpine, Aldridge, Rock, Sarzo) oli vuosina 1985–1987 toiminut heavy rockin "superyhtye", jonka perustivat Tommy Aldridge ja Rudy Sarzo. Alkuperäisenä kitaristina oli Craig Goldy, joka kuitenkin jätti projektin liittyäkseen Ronnie James Dion kokoonpanoon. Uudeksi kitaristiksi pestattiin juuri esikoisalbuminsa julkaissut Tony MacAlpine. Koe-esiintymisten jälkeen laulajaksi tuli Rob Rock. M.A.R.S. julkaisi ainoaksi jääneen albuminsa Project: Driver vuonna 1986. Levyn julkaisun jälkeen Aldridge ja Sarzo liittyivät Whitesnakeen, Rock jatkoi työskentelyä Chris Impellitterin kanssa ja MacAlpine keskittyi soolouraansa. ==Lähteet== *Tony MacAlpinen kotisivut Luokka:Yhdysvaltalaiset metalliyhtyeet
Tupakkatuote

Tupakkatuote on tupakasta kokonaan tai osin valmistettu tuote, jota käytetään tupakoimiseen.http://www.stat.fi/meta/kas/tupakkatuote.html Yleisin tupakkatuote on savuke, ja muita tupakkatuotteita ovat sikarit, pikkusikarit, piipputupakka, nuuska ja purutupakka. Suomen lainsäädännön mukaan tupakkatuotteen, tupakan, tupakan vastikkeen, tupakkajäljitelmän ja tupakointivälineen mainonta, epäsuora mainonta ja muu myynninedistäminen on kielletty. Mainonta on kiellettyä kaikissa mainosvälineissä. Tupakan mainontaa ja muuta myynninedistämistä ei saa suunnata kuluttajille eikä edes tupakka- alan ammattilaisille.http://www.valvira.fi/ohjaus_ja_valvonta/tupakka/mainonta Myös tupakkasponsorointi on kiellettyä. Sähkötupakka ei ole Suomen lainsäädännön mukaan tupakkatuote. Tupakkalain tupakointikiellot näin ollen eivät päde sähkösavukkeen käyttöön. Sähkötupakka on tupakkalaissa tarkoitettu tupakkajäljitelmä silloin, kun se muistuttaa muodoltaan läheisesti tupakkatuotetta tai tupakointivälinettä.http://www.valvira.fi/ohjaus_ja_valvonta/tupakka/sahkosavuke ==Katso myös== *Suomen tupakkalaki ==Lähteet== *
Jab Tak Hai Jaan

Jab Tak Hai Jaan (suomeksi ”Ellei elämä”) on vuonna 2012 ilmestynyt intialainen romanttinen draamaelokuva, jonka on ohjannut Yash Chopra ja tuottanut hänen poikansa Aditya Chopra. Päärooleja näyttelevät Shah Rukh Khan, Katrina Kaif ja Anushka Sharma. Tämä on neljäs Chopran ohjaama elokuva, jonka miespääosaa näyttelee Shahrukh Khan, ja ensimmäinen ohjaus kahdeksaan vuoteen Veer-Zaaran jälkeen. Jab Tak Hai Jaan jäi Yash Chopran viimeiseksi ohjaukseksi ennen hänen kuolemaansa 21. lokakuuta 2012, vain kolme viikkoa ennen elokuvan julkaisua. Elokuva julkaistiin diwalina 2012. == Näyttelijät == == Musiikki == Elokuvan musiikin on säveltänyt A. R. Rahman, joka teki ensimmäistä kertaa yhteistyötä Yash Chopran kanssa. Sanoitukset on kirjoittanut Gulzar ja nimikkorunon kirjoitti Aditya Chopra. === Soundtrack === == Lähteet == == Aiheesta muualla == * Virallinen sivusto * * Luokka:Vuoden 2012 intialaiset elokuvat Luokka:Intialaiset romanttiset draamaelokuvat Luokka:Yash Chopran ohjaamat elokuvat Luokka:Hindinkieliset elokuvat Luokka:Yash Raj Filmsin elokuvat
Ville Sorvali

Ville Sorvali (s. 13. huhtikuuta 1980) on suomalainen metallimuusikko, joka tunnetaan Moonsorrowin vokalistina, basistina ja sanoittajana. Hänen serkkunsa on muusikko Henri Sorvali, joka toimii myös Moonsorrowin kitaristina. Sorvali on soittanut myös metalliyhtye Amoralissa.http://www.blabbermouth.net/news.aspx?mode=Article&newsitemID;=22106 Ville on toiminut sanoittajana myös muutamille metalliyhtyeille. == Lähteet == == Aiheesta muualla == * Luokka:Suomalaiset metallimusiikin laulajat Luokka:Suomalaiset metallimusiikin basistit Luokka:Suomalaiset metallimusiikin sanoittajat Luokka:Suomalaiset toimittajat Luokka:Vuonna 1980 syntyneet Luokka:Elävät henkilöt
Manuel Onwu

Manuel Onwu Villafranca (s. 11. tammikuuta 1988 Tudela, Navarra, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan hyökkääjä. == Seurajoukkueura == Onwu pelasi kaudella 2006–2007 Tercera Divisiónin Tudelanossa. Seuraavaksi kaudeksi hän siirtyi Osasuna B:hen, josta hänet kuitenkin lainattiin kaudeksi 2007–2008 Iruñaan (36:ssa Tercera Divisiónin ottelussa 19 maalia) ja alkukaudeksi 2008–2009 Alziraan (neljässä Segunda División B:n ottelussa yksi maali). Onwu pelasi lainapestien jälkeen Osasuna B:ssä Segunda División B:tä, kunnes hänet nostettiin Osasunan edustusjoukkueeseen. Onwu pelasi ensimmäisen ottelunsa Primera Divisiónissa 11. maaliskuuta 2012 Athletic Bilbaota vastaan. Otteluja kertyi kauden 2011–2012 aikana neljä, mutta maaleja ei vielä yhtään. Seuraavalla kaudella hän kuitenkin teki ensimmäisen maalinsa – kauden ensimmäisessä ottelussaan – 10. marraskuuta 2012 Espanyolin verkkoon 77:nnellä minuutilla tultuaan kentälle kymmenen minuuttia aiemmin. == Lähteet == * * * Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Bereznik

Bereznik (, joskus myös ) on kunnallispiirin keskuksena toimiva kaupunkityyppinen taajama Venäjän Arkangelin alueen Vinogradovin piirissä, Vienanjoen läntisellä eli vasemmalla rannalla. Valtatie M8 Arkangeliin kulkee taajaman läpi; matkaa aluekeskukseen on maanteitse noin 270 kilometriä. Taajamaan ei ole rautatieyhteyttä, mutta siellä on jokisatama. Satelliittikuvan perusteella taajaman kaakkoispuolella on myös maapohjainen kiitotie lentoliikennettä varten. Vuoden 2010 väestönlaskennan mukaan Vinogradovin piirissä asui 16 753 henkeä, joista Bereznikin taajamassa 6 018. ==Lähteet== ==Aiheesta muualla== *АРХАНГЕЛЬСКАЯ ОБЛАСТЬ - Административно- территориальное деление (terrus.ru) Luokka:Arkangelin alueen kaupunkimaiset taajamat
Määrin kieli

Määrin kieli (omakielinen nimi moravština) on länsislaavilainen kieli (tai tšekin kielen murre), jota puhuu äidinkieleenään Määrin alueella Tšekissä asuva väestö – määriläiset. Vuonna 2011 yli 108 000 ihmistä ilmoitti määrin äidinkielekseen. Määrin kielelle on yritetty vuodesta 2008 alkaen saada aikaan standartoitu kirjoitusasu kansanliikkeen voimin. Liike vaikuttaa erityisesti Brnossa.. Määrin määritteleminen omaksi kielekseen ennemmin kuin tšekin murteeksi on kiistelty. == Erot Böömin murteeseen == Määristä puuttuu böömiläisiin murteisiin verrattuna yksi vokaali [ɪ]. Määrin kielen vokaalit havainnollistettu alla. Kaikki määrin vokaalit voivat esiintyä sekä pitkinä että lyhyinä. Pitkän [i]:n sijaan Böömin muteissa sen sijaan kyseinen vokaali on puolipitkä [iˑ]. Etinen Keskinen Takainen Suppea i u Puolisuppea o Puoliavoin ɛ Avoin a Lähde: ==Lähteet== Luokka:Tšekin kielet Luokka:Länsislaavilaiset kielet
Granqvist

Granqvist tai Grankvist on seuraavien henkilöiden sukunimi: *Aku Granqvist myöh. Hakosalo (1873–1930), näytelmäkirjailija *Andreas Granqvist (s. 1985), jalkapalloilija *Beat-Sofi Granqvist (1869–1960), näyttelijä ja floristi, Karl Emil Granqvistin tytär *Hilma Granqvist (1890–1972), filosofian tohtori, antropologian ja sosiologian kansainvälinen edelläkävijä *Ida Granqvist (1872–1949), ruotsalainen kirjailija, virsirunoilija ja lähetystyöntekijä *Johan Granqvist (1829–1882), nimismies, kunnankirjuri ja lauluntekijä *Karl Emil Granqvist (1830–1889), opettaja ja sanomalehtien toimittaja *Kimmo Granqvist (s. 1968), romanin kielen tutkija *Therese Grankvist (s. 1977), ruotsalainen laulaja. == Kuvitteellisia henkilöitä == * Grankvistin perhe, Astrid Lindgrenin kirjassa Saariston lapset ja siihen perustuvassa samannimisessä televisiosarjassa ==Entisiä Granqvisteja== *Kusti Sala, ent. Granqvist (1875–1943), tamperelaisen Johanneksen kansakoulun lämmittäjä ja Tampereen Työväen Teatterin perustajia *Seppo Arina, ent. Granqvist (1922–2001), taidemaalari
Off Records

Off Records oli suomalainen levy-yhtiö, joka toimi vuosina 2007–2013. Yhtiö keskittyi pääasiassa punkin, hardcore punkin ja metallimusiikin julkaisemiseen. Off Records käynnisti toiminnan uudestaan vuonna 2020 julkaisemalla Mustasuo-yhtyeen ensimmäisen albumin Katharis ja Aivolävistys- yhtyeen uuden singlen. == Yhtyeet == * Gotham O.D * Aivolävistys * Manufacturer's Pride * Soulfallen == Lähteet == * Off Records Facebookissa * Mustasuo - Punk in Finland === Viitteet === == Aiheesta muualla == * Off Recordsin kotisivut * Off Records discogs.com -sivustolla Luokka:Entiset suomalaiset levy-yhtiöt
Manifesto of Sentenced

__NOTOC__ Manifesto of Sentenced on suomalaisen metalliyhtye Sentencedin suppein lopettamisen jälkeen julkaistuista kokoelmista. Se julkaistiin Century Media -levy-yhtiön kautta CD:nä 4. maaliskuuta 2009. Levyn kaikki kappaleet on julkaistu aikaisemmin ja levy sisältää kolmen kappaleen single-versiot, kaksi liveraitaa sekä 12 kappaleen normaalit albumiversiot. Kappaleet painottuvat Ville Laihialan valtakauteen yhtyeen solistina. Kappalejärjestys on käänteinen julkaisuun nähden eli kappaleet alkavat uusimmasta ja päättyvät edellisen solistin, Taneli Jarvan, laulamaan Northern Lights -kappaleeseen.http://www.allmusic.com/album/manifesto-of-sentenced- mw0001710079 Manifesto of Sentenced review by allmusic.com == Kappaleet == # # # # # # # # # # # # # # # # # == Kokoonpano == * Ville Laihiala – laulu * Miika Tenkula – soolokitara * Sami Lopakka – rytmikitara * Sami Kukkohovi – basso * Vesa Ranta – rummut * Taneli Jarva – laulu (kappaleissa: Nepenthe (live), The Trooper, Northern Lights) == Arvostelut == * Allmusic: Allmusic review == Lähteet == == Aiheesta muualla == * * Luokka:Vuoden 2009 kokoelma- albumit Luokka:Sentencedin albumit
Andrés Gimeno

Andrés Gimeno (3. elokuuta 1937 Barcelona – 9. lokakuuta 2019 BarcelonaAndres Gimeno, Roland Garros' Oldest Champion of Modern Era, Dies at 82 ) oli espanjalainen tennispelaaja. Hän voitti vuonna 1972 Ranskan avoimet 34-vuotiaana, ollen tuolloin vanhin Ranskan avointen voittaja. Vuonna 2009 hänet valittiin International Tennis Hall of Fameen. Kaksinpelin maailmanlistalla hän oli parhaimmillaan sijalla yhdeksän. == Lähteet == == Aiheesta muualla == * Luokka:Espanjalaiset tennispelaajat Luokka:Vuonna 1937 syntyneet Luokka:Vuonna 2019 kuolleet
Malouma

Malouma Mint Moktar Ould Meïddah, taiteilijanimeltään Malouma, on mauritanialainen laulaja ja poliitikko. Hänen musiikkinsa pohjautuu griotteja vastaavaan iggawen-perinteeseen. Malouma aloitti laulamisen ja paikallisen harpun, ardinin soiton 6-vuotiaana muusikko-runoilijaisänsä opettamana. Paikallisen perinnemusiikin lisäksi kansainväliset tyylit, kuten blues, ovat vaikuttaneet Malouman lauluihin, joita hän alkoi itse kirjoittaa 16 vuoden iässä.BBC - Awards for World Music 2008: Malouma (Mauritania) Malouma on käsitellyt musiikissaan rakkauden ja avioeron kaltaisia aiheita naisen näkökulmasta. Tämä on aiheuttanut ongelmia konservatiivisessa muslimimaassa. Malouma on myös pyrkinyt lähentämään maansa etnisten ryhmien välejä, ja sotilashallitus päätyi osittain tästä syystä kieltämään hänen musiikkinsa 1990-luvun alussa. Maloumalla on vakiintunut kansainvälinen ura. Hän on ollut oppositiojohtaja Ahmed Ould Daddahin pitkäaikainen tukija ja pääsi vuonna 2007 yhdeksi 56:sta Mauritanian senaatin jäsenestä.BBC News: Mauritania's fiery singing senator == Lähteet == Luokka:Mauritanialaiset muusikot Luokka:Mauritanialaiset poliitikot Luokka:Syntymävuosi puuttuu Luokka:Elävät henkilöt
Ricardo Mello

Ricardo Mello (s. 21. joulukuuta 1980 Campinas) on brasilialainen tennispelaaja. Parhaimmillaan hän on ollut kaksinpelissä ATP-listan sijalla 50 heinäkuussa 2005. Hän on voittanut urallaan yhden ATP-turnauksen kaksinpelissä. Mello voitti vuonna 2004 uransa toistaiseksi ainoan ATP- turnauksen. Delray Beachissä pelatussa loppuottelussa hän voitti Vincent Spadean. == Lähteet == == Aiheesta muualla == * * Luokka:Brasilialaiset tennispelaajat Luokka:Vuonna 1980 syntyneet Luokka:Elävät henkilöt
Biologian filosofian näkökulmia

Biologian filosofian näkökulmia on vuonna 1998 ilmestynyt kirja biologian filosofiasta. Teoksen toimitti Matti Sintonen ja kustansi Gaudeamus. == Lähteet == == Aiheesta muualla == * Kari Lagerspetz: Biologian filosofia pääsee kutsuille. Tieteessä tapahtuu 3/1999. * Putte Wilhelmsson: Tieto on ihmismielen luomus. Helsingin Sanomat 11.8.1999. * George Gebhard: Biologian suuret kysymykset. Yliopisto 5/1999. Luokka:Kirjat biologiasta Luokka:Suomalaiset biologian tietokirjat Luokka:Suomalaiset filosofian tietokirjat Luokka:Vuoden 1998 kirjat